RAPPORT MILL-KUMMISSJONI Tweġibiet tal-Istati Membri għar-Rapport Annwali tal-2009 tal-Qorti tal-Awdituri SEG(2011) 262 finali /* KUMM/2011/0104 final */





[pic] | IL-KUMMISSJONI EWROPEA | Brussel 28.2.2011 KUMM(2011) 104 finali RAPPORT MILL-KUMMISSJONI Tweġibiet tal-Istati Membri għar-Rapport Annwali tal-2009 tal-Qorti tal-Awdituri SEG(2011) 262 finali WERREJ 1. L-Ambitu tar-Rapport 3 2. Riżultati tad-das tal-2009 3 2.1 Il-metodoloġija tal-verifika tal-Qorti 3 2.2 Ir-Rapport Annwali tal-Qorti – preżentazzjoni ġdida 4 2.3 Kontijiet nodfa u tnaqqis kontinwu fir-rata ta' żbalji l-aktar probabbli għall-ħlasijiet 4 3. azzjoni li ttieħdet mill-istati membri 7 4. Tweġibiet tal-Istati Membri dwar il-kwestjonarju rigward ir-rapport annwali għall-2009 tal-Qorti 8 4.1 Istituzzjonijiet Supremi ta' Verifika (SAIs) 8 4.2 L-Agrikoltura u r-Riżorsi Naturali 9 4.3 Koeżjoni 10 5. Konklużjoni 12 RAPPORT MILL-KUMMISSJONI Tweġibiet tal-Istati Membri għar-Rapport Annwali tal-2009 tal-Qorti tal-Awdituri 1. L- A MBITU TAR-RAPPORT L-awditur estern tal-Unjoni Ewropea, il-Qorti Ewropea tal-Awdituri (il-Qorti), skont it-termini tat-Trattat[1], tipprovdi għal dikjarazzjoni ta' assigurazzjoni (id-DAS) fir-Rapport Annwali. Id-DAS tittratta dwar l-affidabilità tal-kontijiet u l-legalità u regolarità tat-tranżazzjonijiet li hi mibnija fuqhom. Id-DAS hi fornita lill-Parlament Ewropew u lill-Kunsill. Ir-Regolament Finanzjarju jiddikjara li malli l-Qorti tkun trażmettiet ir-Rapport Annwali, il-Kummissjoni għandha tinforma lill-Istati Membri kkonċernati immedjatament bid-dettalji ta' dak ir-rapport li jirrigwardjaw il-ġestjoni tal-fondi li huma responsabbli għalihom, skont ir-regoli applikabbli. L-Istati Membri għandhom jagħtu risposta lill-Kummissjoni fi żmien sittin ġurnata u l-Kummissjoni tittrażmetti sommarju tar-risposti lill-Qorti tal-Awdituri, lill-Parlament Ewropew u lill-Kunsill qabel it-28 ta' Frar[2]. Wara l-pubblikazzjoni fid-9 ta' Novembru 2010, il-Kummissjoni infurmat kif hu xieraq lill-Istati Membri bid-dettalji tar-rapport. Din l-informazzjoni ġiet ippreżentata fil-forma ta' ittra u tliet annessi: L-Anness 1 kien kwestjonarju dwar il-paragrafi fir-rapport li jirreferu għall-Istati Membri individwali; L-Anness II kien kwestjonarju dwar ir-riżultati tal-verifika li jirreferu għall-Istat Membru individwali u l-Anness III kien kwestjonarju dwar riżultati ġenerali relatati mal-Ġestjoni Maqsuma għad-DAS 2009. Dan ir-rapport hu analiżi tar-risposti tal-Istati Membri u hu akkumpanjat minn Dokument ta' Ħidma tal-Persunal (SWD) li hu sommarju tar-riżultati u r-risposti għall-Anness I u l-Anness III. 2. Riżultati tad-das tal-2009 2.1 Il-metodoloġija tal-verifika tal-Qorti L-approċċ ta' verifika tal-Qorti u l-metodoloġija użata għar-regolarità tat-tranżazzjonijiet, huma bbażati fuq tranżazzjonijiet tal-ittestjar u valutazzjonijiet tal-effettività tas-sistemi ta' kontroll u superviżorji. Dan huwa supplimentat b'analiżi tar-rappreżentazzjonijiet ta' ġestjoni u evidenza provduta minn awdituri oħra. Fir-rigward tat-tranżazzjonijiet. il-Qorti tagħżel kampjun tal-istatistika li hu rappreżentattiv għal kull grupp ta' politika u imbagħad twettaq eżami dettaljat ta' dak il-kampjun. Il-Qorti tikklassifika żbalji bħala kwantifikabbli jew le sabiex tivvaluta aktar fil-fond ix-xogħol ta' verifika tagħha. Huma żbalji kwantifikabbli biss li jikkontribwixxu fir-rata ta' żbalji. Tabella numru 1 li tinsab lejn l-aħħar ta' dan ir-rapport, tipprovdi għal tqassim dettaljat tal-iżbalji kollha kwantifikabbli u mhux estrapolati mill-Qorti u li huma użati fix-xogħol ta' verifika tagħha. L-iżbalji huma kkategorizzati għal darb'oħra skont in-natura – b'mod partikolari eliġibilità (ħlas ma jissodisfax ir-regoli tal-eliġibilità), okkorrenza (ħlas lura ta' spiża li mhix pruvata li tkun għadha ma saritx) u akkuratezza (ħlas li ġie kkalkulat b'mod inkorrett). Il-Qorti teżamina wkoll il-frekwenza tal-iżbalji billi tippreżenta l-proporzjon tat-tranżazzjonijiet fi kwalunkwe kampjun li hu affettwat minn żbalji – kemm dawk kwantifikabbli kif ukoll dawk li mhumiex kwantifikabbli. Din il-frekwenza tal-iżbalji tipprovdi indikazzjoni ta' kemm x'aktarx li jkun hemm żbalji fi ħdan il-grupp ta' politika.[3] Il-Qorti tiddetermina wkoll ir-rata ta' żbalji l-aktar probabbli billi tagħti stima tal-impatt finanzjarju ġenerali tal-iżbalji li huma kwantifikabbli. Ir-rata ta' żbalji li hi l-aktar probabbli hi kklassifikata fi tliet skali – taħt 2%, - bejn 2%-5% - 'l fuq minn 5%. Finalment il-Qorti tivvaluta wkoll is-sistemi ta' superviżjoni u ta' kontroll billi teżamina l-effettività tagħhom meta qed jiżguraw ir-regolarità. 2.2 Ir-Rapport Annwali tal-Qorti – preżentazzjoni ġdida Skont il-preżentazzjoni, l-istruttura tar-Rapport Annwali għall-2009 inbidlet. Il-Qorti għaqdet l-osservazzjonijiet relatati mas-sistemi ta' kontroll intern, ir-rappreżentazzjonijiet tal-ġestjoni u l-implimentazzjoni tal-baġit fil-Kapitolu DAS u fil-kapitoli tal-grupp ta' politika. Il-kapitolu tad-DAS inkluda anness dwar l-approċċ u metodoloġija ta' verifika tal-Qorti. Bħala riżultat ta' din il-preżentazzjoni l-ġdida ta' informazzjoni, in-numru ta' kapitoli tnaqqas minn ħdax għal disa' u n-numru ta' kapitoli tal-grupp ta' politika ġie mibdul. 2.3 Kontijiet nodfa u tnaqqis kontinwu fir-rata ta' żbalji l-aktar probabbli għall-ħlasijiet Is-sejbiet tad-DAS tal-2009 tal-Qorti stqarru li l-kontijiet tal-Unjoni Ewropea jagħtu preżentazzjoni ġusta – jew stampa vera u xierqa – tal-pożizzjoni finanzjarja u tar-riżultati tal-operazzjonijiet u tal-likwidità. Barra minn hekk, il-Qorti għarfet li l-Kummissjoni tejbet l-informazzjoni dettaljata żvelata dwar l-irkupri ta' ammonti mħallsa b'mod irregolari u korrezzjonijiet oħra fin-noti għall-kontijiet finali. Għal dak li jirrigwarda l-legalità u r-regolarità tat-tranżazzjonijiet, fl-2009 il-Qorti sabet li l-ħlasijiet għad-Dħul kienu mingħajr żball materjali u s-sistemi ta' sorveljanza u ta' kontroll kienu effettivi. L-impenji wkoll ma kellhomx żbalji materjali. Madanakollu, bl-eċċezzjoni ta' żewġ oqsma ta' nfiq – Infiq amministrattiv u affarijiet ekonomiċi u finanzjarji – il-ħlasijiet mill-baġit baqgħu affettwati materjalment mill-iżbalji. Rigward is-sistemi ta' sorveljanza u ta' kontroll, il-Qorti stqarret li għall-gruppi ta' politika kollha, bl-eċċezzjoni tal-infiq dwar Dħul u Ġestjoni, is-sistemi kollha kienu parzjalment effettivi. Għall-grupp ta' politika Agrikultura u Riżorsi Naturali, l-aktar rata ta' żball probabbli żdiedet meta mqabbla mal-2008. L-istima tar-rata ta' żbalji l-aktar probabbli għall-kapitolu kienet ta' bejn 2%-5% u l-iżbalji ta' eżattezza kienu l-aktar tip ta' żbalji kwantifikabbli misjuba mill-Qorti. Fir-rigward tas-sistemi ta' sorveljanza u ta' kontroll, IACS[4], is-sistema prinċipali li tiżgura regolarità fit-tranżazzjonijiet, għalkemm hi ddisinjata sew, instabet li hi effettwata ħażin mill-grad ta' akkuratezza tad-dejta li ddaħħlet u l-kwalità ta' kontrolli bir-reqqa li twettqu fil-bażijiet tad-dejta tagħha. B'referenza għal kapitolu dwar Koeżjoni, il-Qorti ssottolineat tnaqqis sinifikanti fir-rata ta' żball l-aktar probabbli li kienet stmata 'l fuq minn 5%. Żbalji dwar eliġibilità kienu l-aktar tip komuni ta' żball kwantifikabbli. Għal sistemi li jirrigwardaw il-perjodu ta' implimentazzjoni 2007-2013, il-Qorti sabet nuqqasijiet fir-rigward ta' verifiki li twettqu mill-Awtoritajiet ta' Ġestjoni/u jew sistemi vverifikati mill-Awtoritajiet ta' Verifika. Is-sistemi għar-rappurtar ta' korrezzjonijiet lill-Kummissjoni għall-perjodu 2001-2006 kienu wkoll parzjalment mhux sodisfaċenti. Għalhekk il-Qorti vvalutat is-sistemi ta' sorveljanza u ta’ kontroll bħala li kienu effettivi b’mod parzjali. It-tabella hawn taħt hi verżjoni sommarja tal-informazzjoni dwar is-sejbiet tal-Qorti għal kull grupp ta' politika[5]. [pic] 3. azzjoni li ttieħdet mill-istati membri Kif kien imsemmi fl-introduzzjoni, flimkien mal-ittra, il-Kummissjoni forniet kif xieraq lil kull Stat Membru bi tliet annessi - Anness 1 kien kwestjonarju dwar il-paragrafi fir-rapport li jirreferi għall-Istati Membri individwali; L-Anness II kien kwestjonarju dwar ir-riżultati tal-verifika li jirreferu għall-Istat Membru individwali u l-Anness III kien kwestjonarju dwar riżultati ġenerali relatati ma' Ġestjoni Maqsuma għad-DAS 2009. Għall-Anness I u II, l-Istati Membri ġew mitluba, fejn meħtieġ, sabiex jipprovdu dettalji tal-azzjonijiet meħuda biex jissewwew l-iżbalji kif ukoll it-tempestività, il-kontenut u r-riżultat mistenni. Fil-każ ta' Anness I, risposti provduti mill-Istati Membri kienu ġeneralment estensivi[6]. Għalkemm il-Qorti ssottolineat paragrafi relatati mal-oqsma kollha ta' politika, ir-risposti tal-Istati Membri ffokaw l-aktar fuq il-paragrafi tal-Qorti relatati mal-oqsma ta' politika dwar Dħul, Agrikultura u Riżorsi Naturali u Koeżjoni. Pereżempju, fil-qasam ta' politika tad-Dħul, il-Qorti rrappurtat fuq id-defiċit u statistiċi ta' dejn tal-gvern Grieg u qajmet dubju rigward il-kwalità tal-istatistiċi makroekonomiċi Griegi, inkluż il-kontijiet nazzjonali[7]. Ir-risposta Griega ssottolinejat li azzjoni effettiva kienet ittieħdet u ddikjarat li: " Għal dak li jirrigwarda titjib fil-kwalità ta' kontijiet nazzjonali, l-aġġornament tal-pjan ta' azzjoni dwar l-istatistika konġunta li kienet miftiehma mill-Grupp ta' Tmexxija f'Ottubru 2010 jiffoka fuq azzjonijiet speċifiċi li għandhom jittieħdu fl-2011 li huma mmirati li jtejbu l-kwalità tal-kontijiet settorjali, kontijiet ta' tfaddil domestiċi, kontijiet għal kull kwart tas-sena, volum u miżuri ta' prezz u reviżjoni ta' kontijiet nazzjonali .''[8] Fil-grupp ta' politika Agrikultura u Riżori Naturali kien issottolineat ukoll ix-xogħol ta' verifika tal-Qorti dwar l-effettività ta' sistemi u l-fatt li r-Rapport ta' Attività Annwali (RAA) tad-Direttur Ġenerali għall-Agrikultura kien fih riżerva fir-rigward tal-infiq skont l-IACS fil-Bulgarija u fir-Rumanija[9]. Iż-żewġ pajjiżi rrispondew b'mod ċar li azzjoni deċiża kienet ittieħdet u kienet għada għaddejja. Il-Bulgarija stqarret li: "Fir-rigward ta' infiq għal ħlas dirett, pjan ta' azzjoni kkonsolidat sabiex itejjeb il-funzjonament tal-IACS kien approvat fl-2009 u l-Bulgarija ilha taħdem minn dak iż-żmien sabiex timplimenta r-rakkomandazzjonijiet u l-miżuri mniżżla fil-pjan. Kontijiet dettaljati dwar il-progress li sar li jimplimenta l-pjan ikkonsolidat huma ppreżentati lill-Kummissjoni kull tliet xhur[10]." Skont ir-Rumanija, "id-Direttur tal-Aġenzija ħa interess kbir fis-sena finanzjarja 2010 sabiex jiżgura li miżuri ta' rimedju effettivi ttieħdu, li jirriżulta f'titjib tal-IACS. Għar-rigward tar-riżervi espressi mill-Korp ta' Ċertifikazzjoni fir-Rapport għall-2009, l-APIA[11] għamlet sforzi u kisbet progress sinifikanti fl-implimentazzjoni tal-miżuri msemmija fil-Pjan ta' Azzjoni IACS u fir-rakkomandazzjonijiet tal-Korp ta' Ċertifikazzjoni "[12]. Fir-rigward tal-Anness II, fil-kwestjonarju dwar ir-riżultati tal-verifika li jirreferu għall-Istat Membru individwali, il-maġġoranza tal-Istati Membri taw risposti dettaljati. Dawn ir-riżultati kienu l-aktar relatati kollha mal-qasam ta' politika tal-Agrikultura u Riżorsi Naturali u Koeżjoni u kienu diġà ġew mogħtija mill-Qorti lill-Istati Membru fil-forma ta' Dikjarazzjoni ta' Riżultati Preliminari (DRP). DRP huma riżultati li joħorġu minn ħidma ta' verifika tal-Qorti u dawn jintbagħtu lil min tkun saritlu l-verifika. Informazzjoni fornita mill-Istati Membri fir-risposti tagħhom tista' għalhekk tiġi kkunsidrata bħala insegwiment għall-azzjonijiet kollha li diġà tittieħdu wara li tkun waslet l-ewwel DRP. B'kollox ġew ivverifikati 24 Stat Membru għad-DAS tal-2009. Stati Membri b'numru kbir ta' riżultati - aktar minn 10 riżultati – inkluż Franza, il-Ġermanja, Greċja u Spanja. Dawk li kellhom anqas minn 5 riżultati jinkludu d-Danimarka u l-Pajjiżi l-Baxxi. Ġeneralment, żbalji kwantifikabbli kienu aċċettati mill-Istati Membri u l-azzjoni korrettiva meħtieġa ġiet rappurtata li ttieħdet. F'aktar minn 50% tal-każijiet fejn ir-risposti għar-riżultati kienu forniti mill-Istat Membru, kienet diġà ttieħdet azzjoni jew l-azzjoni kienet jew kompluta jew għada għaddejja. Fil-każ tal-Portugall pereżempju, kienu forniti risposti komprensivi għar-riżultati kollha. Bosta mir-riżultati kienu żbalji serji u kwantifikabbli u f'kull każ aġġustamenti ta' ħlasijiet jew korrezzjonijiet kienu saru kif xieraq. F'bosta każijiet fejn ma kienet ittieħdet l-ebda azzjoni, ġustifikazzjonijiet u dokumentazzjoni ta' support kienu forniti. Dan kien il-każ għal Spanja li ħadet azzjoni għal 50% approssimattivament tar-riżultati tagħha li kienu l-aktar jirreferu għall-Agrikultura u riżorsi naturali. Għal 18 mir-riżultati ma ttieħdet l-ebda azzjoni, parzjalment minħabba informazzjoni pendenti li kienet intalbet mill-Kummissjoni jew minħabba nuqqas ta' ftehim rigward in-natura jew serjetà tar-riżultati. Dokumenti ta' prova kienu wkoll inklużi mar-risposti. Dan kien ukoll il-każ għal Ċipru li provda risposti għar-riżultati kollha tal-Qorti, 14 b'kollox, kollha relatati mas-sistemi ta' verifika fil-kapitolu ta' Agrikultura u riżorsi naturali. Għal 11-il sejba, ittieħdet azzjoni u fit-tliet każijiet fejn Ċipru ma qabilx mas-sejbiet, ġiet provduta ġustifikazzjoni. 4. Tweġibiet tal-Istati Membri dwar il-kwestjonarju rigward ir-rapport annwali għall-2009 tal-Qorti 4.1 Istituzzjonijiet Supremi ta' Verifika (SAIs) L-informazzjoni fornita mill-Istati Membri fir-rigward tas-sejbiet tal-Qorti hi sostnuta aktar permezz tar-risposti tagħhom għal kwestjonarju dwar il-kwistjonijiet prinċipali għad-DAS 2009. Bħal kif kien il-każ għar-rapport fl-2008, għar-rapport tal-2009 il-mistoqsijiet kienu indirizzati lill-SAIs (Istituzzjoni Superjuri ta' Verifika – ISV). L-ewwel mistoqsija tikkonċerna l-prinċipju uniku dwar verifika kif definit mill-Qorti tal-Awdituri fl-opinjoni unika tal-verifika tagħha 2/2004 u jekk l-SAIs sabu li din hi għodda utli. Approssimattivament nofs l-SAIs tal-Istati Membri ssottolineaw il-fatt li l-prinċipju uniku dwar verifika kellu benefiċċji potenzjali. L-SAI fil-Latvja ddikjarat li l-prinċipju uniku dwar verifika tista' " titqies bħala għodda effiċjenti għall-ġestjoni tal-fondi tal-UE, peress li tista' ttejjeb il-kwalità tal-attivitajiet ta' verifika mingħajr ma tfixkel l-indipendenza tal-korpi ta' verifika kkonċernati ". L-SAI Franċiża provdiet diversi raġunijiet sabiex tappoġġja l-prinċipju, inkluż l-armoniżżazzjoni u t-tnaqqis tal-ispejjeż tal-kontrolli, kif ukoll li tipprovdi lill-awtorità ta' verifika b'viżjoni aktar komprensiva tar-riżultati ta' verifika[13]. L-SAI Finlandiża indikat li l-interpretazzjoni tagħhom tal-istandards internazzjonali tal-verifika jiddiferixxu mill-prattiċi tal-Qorti Ewropea tal-Awdituri u konsegwentament, l-SAIs ma jistgħux japplikaw direttament ir-riżultati tal-verifiki ta' xulxin; għalhekk ikunu meħtieġa aġġustamenti.[14] Madanakollu, xi SAIs kienu inkwetati li l-prinċipju uniku dwar verifika seta' jikkomprometti l-indipendenza tal-istituzzjonijiet. Dan l-inkwiet bl-indipendenza kien illustrat b'mod ċar mill-SAI Belġjana (diviżjoni FR) li għamlet dikjarazzjoni formali li ma setgħat tipprovdi risposta għal ebda mistoqsija li saret lill-SAIs direttament. Ir-raġunijiet mogħtija kienu li kellha pożizzjoni indipendenti bħala l-korp nazzjonali ta' kontroll estern u l-fatt li l-SAIs kollha kienu mqabbdin li jaġixxu bħala osservaturi fil-kuntest ta' verifika li saret mill-Qorti. B'mod ġenerali, l-SAIs tal-Istati Membri taw ukoll parir ta' prekawzjoni u nnutaw li assigurazzjoni kienet meħtieġa f'kull livell tal-piramida sabiex jiżguraw li l-prinċipju kien ħadem. L-SAIs kienu wkoll sorveljati dwar il-limitu ta' materjalità li applikaw. Il-maġġoranza tal-istituzzjonijiet iddikjaraw li jużaw limitu ta' bejn 0.5% u 2% b'possibbiltà ta' varjazzjonijiet. Il-Ġermanja ssottolinejat il-fatt li l-SAI Federali ma setgħetx tipprovdi informazzjoni dwar il-limiti jew il-livelli sa liema l-limitu tal-materjalità kien applikat fuq livelli differenti minn diversi Qrati tal-Awdituri f'kull Land[15]. It-tielet mistoqsija għall-SAIs kienet tittratta dwar l-użu tar-rapporti tal-KE dwar ħlasijiet li kienu saru disponibbli lill-Istati Membri mill-2006. Fuq kollox, l-SAIs sabu li l-informazzjoni u d-dejta fornita mill-Kummissjoni f'dawn ir-rapporti kienu utli fil-kuntest tax-xogħol ta' verifika tagħhom. 4.2 L-Agrikoltura u r-Riżorsi Naturali Il-kwestjonarju inkluda wkoll mistoqsija dwar simplifikazzjoni fil-qasam tal-iżvilupp rurali. Aktar min-nofs l-Istati Membri ddikjaraw li mhux biss kienu favorevoli għall-idea tas-simplifikazzjoni iżda li kienu anke introduċew inizjattivi ta' simplifikazzjoni, bħal kjarifika u armonizzar tar-regoli u proċeduri nazzjonali jew tnaqqis tal-obbligi ta' informazzjoni lill-benefiċjarji. Ħafna minn dawn l-inizjattivi kienu għadhom qed jitħejjew. Franza, pereżempju, issottolineat l-azzjonijiet li ttieħdu minn MAAPRAT[16] sabiex jissimplifikaw ir-regoli dwar l-iżvilupp rurali b'enfażi partikolari fuq dikjarazzjoni onlajn[17]. Il-Litwanja saħqet li " sabiex tissimplifika l-proċedura amministrattiva u tal-għoti għall-appoġġ taħt il-Programm tal-Litwanja dwar l-Iżvilupp Rurali tal-2007-2013 saru emendi lil-leġiżlazzjoni ġenerali [18]. Is-Slovenja għamlet referenza għas-sistemi ta' rappurtar ikkumplikati li ilha tissimplifika mill-2010 u anke " is-sistema (wisq iebsa) tal-ksur u sanzjonijiet ", li kienet qed ittejjeb sabiex tiżgura li " ksur possibbli jiġi definit b'mod aktar ċar, filwaqt li sanzjonijiet ikunu aktar effettivi, disważivi u proporzjonati skont il-gravità tal-ksur ." L-Istati Membri enfasizzaw ukoll il-kooperazzjoni tagħhom ma' xulxin u d-djalogu li għadu għaddej mal-Kummissjoni fid-definizzjoni u implimentazzjoni tas-simplifikazzjoni. Spanja ssottolinejat id-djalogi inter-reġjonali tagħha kif ukoll il-partiċipazzjoni tagħha " f'laqgħat jew fora fuq livell Ewropew relatati mas-simplifikazzjoni tal-PAK (CAP) "[19]. 4.3 Koeżjoni Fil-kapitolu tal-Koeżjoni, tqajmu tliet kwistjonijiet: il-kriterji tal-eliġibbiltà, il-prokura u l-verifiki ta' ġestjoni effettiva. L-ewwel nett, fir-rigward ta' kriterji tal-eliġibbiltà aktar stretti, l-Istati Membri ssottolineaw il-fatt li kien hemm żewġ livelli li għandhom jitqiesu—il-livell nazzjonali/UE u l-livell ta' programm. Xi Stati Membri ssuġġerew li regoli aktar stretti kienu meħtieġa minn veduta legali. Franza u l-Finlandja t-tnejn ġibdu l-attenzjoni għall-fatt li Artikolu 56 tar-Regolament tal-Kunsill nru 1083/2006 dwar il-programmi 2007-2013[20] jistipula li r-regoli dwar l-eliġibiltà tal-infiq għandhom ikunu stabbiliti fuq livell nazzjonali. Il-Finlandja għalhekk innotat li " ir-Regolament innifsu jirrikjedi li regoli nazzjonali dwar l-eliġibiltà jkunu aktar dettaljati milli dawk stabbiliti fuq livell Komunitarju. L-Istati Membri għalhekk mhux biss għandhom il-possibiltà li jimponu rekwiżiti dwar eliġibiltà iżda huma taħt obbligu li jfasslu aktar rekwiżiti speċifiċi milli dawk imniżżla fir-Regolament fuq livell Komunitarju"[21]. Madanakollu, xi Stati Membri indikaw li regoli tal-eliġibbiltà fil-livell tal-UE ma kinux speċifiċi biżżejjed għall-bżonnijiet tal-programmi u għandu jitqiegħed aktar enfasi fuq ir-regoli speċifiċi tal-programm. Il-Polonja ġabret il-kwistjoni fi ftit kliem billi ddikjarat li hemm " bżonn li jiġu adottati dispożizzjonijiet ġenerali dwar liġi Komunitarja għall-karatteristiċi speċifiċi tal-Programm Operattiv . Kien għalhekk meħtieġ li jsiru aktar speċifiċi sabiex ma jkunux interpretati ħażin mill-benefiċjarju." [22] It-tieni, dwar is-suġġett ta' prokura, l-Istati Membri kienu kważi kollha favur aktar taħriġ għall-persunal tal-awtorita' nazzjonali u reġjonali kif ukoll għall-benefiċjarji mill-Kummissjoni u bosta Stati Membri ssottolineaw in-natura kumplessa tar-regoli. Numru sinifikanti tal-Istati Membri kkunsidraw ukoll li linji gwida aktar ċari mill-Kummissjoni kienu meħtieġa. Tabella 1 hawn taħt tiġbor il-mistoqsijiet u risposti forniti mill-Istati Membri dwar regoli ta' prokura. [pic] Finalment fir-rigward ta' verifiki ta' ġestjoni aktar effettiva, bejn wieħed u ieħor nofs l-Istati Membri qablu li aktar regoli preċiżi dwar eliġibilità kienu meħtieġa fuq livell tal-UE u nazzjonali. Stati Membri, li ma kinux jaqblu ma' din l-idea, iddikjaraw li dan kien ġeneralment minħabba l-fatt li ma kinitx l-aħjar soluzzjoni. Ir-Renju Unit iddikjara li: "il-Kummissjoni diġà saħħet b'mod sinifikanti r-rwol ta' sorveljanza tagħha fil-ġestjoni maqsuma tal-fondi ta' Koeżjoni. Kwalunkwe żieda oħra fil-kontroll tagħhom tnaqqar mill-kompetenza tal-Istati Membri". Malta nnutat li "aktar regoli preċiżi jistgħu jikkompromettu l-element ta' flessibiltà u simplifikazzjoni li huma meħtieġa fil-ġestjoni tal-Fondi ". Tabella 2 aktar 'l isfel hi sommarju tal-mistoqsijiet dwar verifiki fuq livell ta' awtorità ta' ġestjoni u r-risposti tal-Istati Membri. [pic] 5. KONKLUżJONI Ir-riżultati tar-Rapport Annwali tal-2009 tal-Qorti juru t-titjib kontinwu tal-eżekuzzjoni tal-atturi kollha involuti fil-ġestjoni tal-fondi tal-UE. Il-fatt li għall-baġit bħala total l-istima ta' żball tal-Qorti naqset tul is-snin reċenti, li għat-tielet sena konsekuttiva, "opinjoni nadifa" dwar il-kontijiet kienet ingħatat u li r-rata ta' żball fil-Koeżjoni naqset b'mod sinifikanti, huma kollha ta' min wieħed jinnota. Madanakollu, huwa ċar li hemm bżonn ta' titjib kontinwu, b'mod partikolari għall-fondi Ewropej taħt ġestjoni maqsuma bejn il-Kummissjoni u l-Istati Membri. Ir-risposti tal-Istati Membru kkummentaw b'mod pożittiv dwar it-titjib innutat mill-Qorti u, b'mod partikolari, it-tnaqqis sinifikanti fir-rata ta' żball l-aktar probabbli fil-qasam ta' politika ta' Koeżjoni. Madanakollu, l-Istati Membri urew li aktar kooperazzjoni mill-qrib mal-Kummissjoni hi mixtieqa. Pereżempju, fil-qasam kumpless tal-prokura, gwida u appoġġ fil-forma ta' programmi ta' taħriġ u linji gwida mmirati, ġew sottolineati bħala kwistjonijiet prinċipali li għandhom jibqgħu jiġu indirizzati kontinwament. Il-Kummissjoni tibqa' impjenjata serjament sabiex ittejjeb il-ġestjoni finanzjarja tal-UE. Il-proposta tal-Kummissjoni preżenti għal abbozz ġdid tar-Regolament Finanzjarju tittratta bil-kwistjonijiet issottolineati kemm mill-Qorti kif ukoll mill-Istati Membri fir-risposti tagħhom lis-sejbiet tal-Qorti. Dan hu partikolarment rilevanti fir-rigward tal-proposti tal-Kummissjoni sabiex tistabbilixxi l-obbligi ta' kontroll u verifika tal-Istati Membri fil-Regolament Finanzjarju[23] u biex tissimplifika u tirrazzjonalizza dejjem aktar ir-regoli applikabbli għall-fondi u l-programmi tal-UE. Flimkien, dawn iż-żewġ impenji huma meqjusa bħala rotta importanti għat-titjib sinifikanti fil-kwalità tal-infiq. Fl-istess ħin, il-Kummissjoni tibqa' attenta ħafna għall-fatt li simplifikazzjoni tal-istrutturi tal-programmi u tas-sistemi ta' ġestjoni fuq livell tal-benefiċjarji m'għandhomx ifixklu l-assigurazzjoni fornita minn effikaċja għolja tal-kontrolli. Il-Kummissjoni hi ffukata sabiex issostni t-tendenza pożittiva fl-evoluzzjoni ta' ġestjoni finanzjarja b'saħħitha. Huwa għalhekk ta' importanza partikolari li l-Kummissjoni u l-Istati Membri jikkooperaw dejjem aktar mill-qrib sabiex jindirizzaw ir-riżultati ssottolineati mill-Qorti. Tabella I AKKURATEZZA | ELIĠIBILITÀ | OKKORRENZA | KWISTJONIJIET OĦRA DWAR KONFORMITÀ | Stat Membru |AGRI |COH |REV |Total |AGRI |COH |REV |Total |AGRI |COH |REV |Total |AGRI |COH |REV |Total |T. AGRI |T. COH |T. REV | | Awstrija |3 |0 |0 |3 |0 |0 |0 |0 |0 |0 |0 |0 |1 |0 |0 |1 |4 |0 |0 | |Belġju |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 | |Bulgarija |0 |0 |0 |0 |2 |0 |0 |2 |0 |0 |0 |0 |0 |0 |0 |0 |2 |0 |0 | |Repubblika Ċeka |4 |1 |0 |5 |0 |0 |0 |0 |0 |0 |0 |0 |0 |0 |0 |0 |4 |1 |0 | |Ċipru |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 | |Danimarka |1 |0 |0 |1 |0 |1 |0 |1 |0 |0 |0 |0 |0 |0 |0 |0 |1 |1 |0 | |Estonja |0 |0 |0 |0 |0 |1 |0 |1 |0 |0 |0 |0 |0 |5 |0 |5 |0 |6 |0 | |Finlandja |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 | |Franza |6 |1 |0 |7 |0 |2 |0 |2 |0 |0 |0 |0 |1 |5 |0 |6 |7 |8 |0 | |Ġermanja |4 |0 |0 |4 |1 |1 |0 |2 |0 |0 |1 |1 |1 |15 |0 |16 |6 |16 |1 | |Greċja |3 |0 |0 |3 |1 |1 |0 |2 |0 |0 |0 |0 |7 |1 |0 |8 |11 |2 |0 | |Ungerija |1 |0 |0 |1 |0 |2 |0 |2 |0 |0 |0 |0 |1 |4 |0 |5 |2 |6 |0 | |Irlanda |1 |0 |0 |1 |0 |0 |0 |0 |0 |0 |0 |0 |0 |0 |0 |0 |1 |0 |0 | |Italja |1 |0 |1 |2 |2 |0 |0 |2 |0 |0 |0 |0 |5 |0 |0 |5 |8 |0 |1 | |Latvja |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 | |Litwanja |0 |0 |0 |0 |0 |0 |0 |0 |0 |0 |0 |0 |0 |4 |0 |4 |0 |4 |0 | |Lussemburgu |1 |0 |0 |1 |0 |1 |0 |1 |0 |0 |0 |0 |0 |5 |0 |5 |1 |6 |0 | |Malta |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 | |Pajjiżi l-Baxxi |1 |0 |0 |1 |0 |0 |0 |0 |0 |0 |0 |0 |1 |0 |0 |1 |2 |0 |0 | |Polonja |0 |1 |0 |1 |0 |0 |0 |0 |0 |0 |0 |0 |0 |2 |0 |2 |0 |3 |0 | |Portugall |1 |2 |0 |3 |0 |5 |0 |5 |0 |0 |0 |0 |1 |0 |0 |1 |2 |7 |0 | |Rumanija |0 |0 |0 |0 |0 |0 |0 |0 |1 |0 |0 |1 |8 |0 |0 |8 |9 |0 |0 | |Slovakkja |1 |0 |0 |1 |0 |0 |0 |0 |0 |0 |0 |0 |1 |4 |0 |5 |2 |4 |0 | |Slovenja |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 |0 | |Spanja |1 |0 |0 |1 |0 |9 |0 |9 |0 |0 |0 |0 |1 |3 |0 |4 |2 |12 |0 | |Svezja |0 |2 |0 |2 |0 |1 |0 |1 |0 |0 |0 |0 |0 |1 |0 |1 |0 |4 |0 | |Renju Unit |6 |0 |0 |6 |2 |0 |0 |2 |0 |0 |0 |0 |2 |0 |0 |2 |10 |0 |0 | | TOTAL | | | | 43 | | | |32 | | | |2 | | | |79 | | | | | [1] L-Artikolu 248 tat-Trattat tal-KE (Artikolu 287 tat-Trattat ta' Lisbona) [2] ĠU L 390, 30/12/2006 – Regolament Finanzjarju Artikolu 143.6 [3] Rapport Annwali tal-ECA tal-2009 Anness 1.1 [4] Is-Sistema Integrata ta’ Ġestjoni u ta’ Kontroll [5] Estratt mir-Rapport Annwali tal-ECA- Tabella 1.2 p22- Sommarju tas-sejbiet tal-2009 dwar ir-regolarità tat-tranżazzjonijiet. [6] Ara Dokument ta' Ħidma tal-Persunal li hu mehmuż (DĦP) [7] Rapport tal-ECA – paragrafu 2.27. [8] DĦP p.15 [9] Rapport tal-ECA -paragrafu 3.68 [10] DĦP – p50-51 [11] Agentia de Plati si Interventie pentru Agricultura [12] DĦP-p51-52 [13] DĦP-p73 [14] DĦP-p69 [15] DĦP-p75 [16] Ministeru tal-Agrikultura, Ikel, Sajd, Affarijiet Rurali u Ppjanar tal-Użu tal-Art. (Ministère de l'Agriculture de l'Alimentation, de la Pêche, de la Ruralité et de l'Aménagement du Territoire) [17] L-ebda dokumenti ma sar permezz tal-karti; 100% proċess elettroniku tal-applikazzjoni mill-bdiewa. [18] DĦP-p81 [19] DĦP-p94 [20] Artikolu 56.4 Ir-regoli dwar l-eliġibbiltà tal-infiq għandhom ikunu stabbiliti fil-livell nazzjonali suġġett għall-eċċezzjonijiet previsti fir-Regolamenti speċifiċi għal kull Fond. Huma għandhom ikopru n-nefqa kollha ddikjarata taħt il-programm operattiv. [21] DĦP-p71 [22] DĦP-p88 [23] Dikjarat ukoll fit-Trattat ta' Lisbona - l-Artikolu 317